Dok sam upravljao Microsoftom…
Dame i gospodo, pozdravite Billa Gatesa.
…bili smo nevjerojatno uspješni,
no tad sam shvatio da će svatko imati svoje mišljenje.
Prijavite se na internet i brzo ćete saznati
što neki misle o Billu Gatesu.
Možete ga udariti.
Možete mu baciti tortu na lice.
Tek je poslije, kad sam se bavio isključivo dobrotvornim radom,
sve postalo stvarno ludo.
Ako vam ispadne 10 000 dolara, je li istina
da bi vam bio gubitak vremena pokupiti taj novac?
Nije.
Ekstremno bogatstvo definitivno dovodi do pitanja o nečijim motivima,
no ovo je nešto sasvim drukčije.
STVARNE UROTE S INTERNETA
Krenimo s prvom. Da vidimo.
„Bill Gates i liberalni svjetski poredak rade na planu
da prisile ljude da jedu kukce.
Njihov je plan oslabiti niže klase
uz prehranu kukcima, koja je siromašna proteinima.”
Bilo bi mi krivo da to radim.
Dobro. Dalje.
Ovo je još bolje: „Bill Gates gušter je koji mijenja oblik,
dio je rase gmazova uz Toma Hanksa i Lady Gagu.
Ti ljudi-gušteri potajno kontroliraju cijeli svijet.”
Ovo mi je netko već spomenuo.
Nisam znao da je i Tom Hanks s nama. Sjajno.
Dalje.
„Bill Gates pije krv beba kako bi postao besmrtan.”
„Goleme farme Billa Gatesa potajno opskrbljuju McDonald's krumpirima
kako bi u pomfrit stavili cjepiva i proširili ih u Happy Mealu.”
Jedem u McDonald'su.
Posljednja teorija.
„Nakon kobne prometne nesreće
Bill Gates i njegova bivša žena Melinda zamijenjeni su klonovima.
Tim znanstvenika kreirao je zamjene
kako bi zauvijek imao kontrolu nad svijetom.”
Znate li za tu?
-Ne, mislim da je Melinda i dalje stvarna. -A vi?
Dajem sve od sebe.
ŠTO SLIJEDI?
ISTINA ILI POSLJEDICE?
POGREŠKA U SUSTAVU
Želim vas pitati o istini.
Činite mi se kao osoba koja se oslanja na podatke i brojke.
Postoji li razlika između podataka i istine?
Ne baš. Mislim, podaci su skupina činjenica
o tome koliko se stvari prodaje,
koliko ljudi postoji
i kakvim se aktivnostima bave.
Na temelju toga donosimo odluke.
No nekad ne donosimo odluke na temelju činjenica,
već na temelju osjećaja ili priče
ili nečega što smatramo istinom.
PROFESORICA INFORMACIJSKIH ZNANOSTI
„Što mislim o konceptu poput istine?”
POVJESNIČARKA TEORIJA ZAVJERE
Lagano pitanje za početak.
Postoji nešto što nazivamo činjenicama.
Ako stavim ruku u vatru, boljet će.
OSNIVAČICA
Ljudi različito objašnjavaju i racionaliziraju…
PROFESOR INFORMACIJSKIH ZNANOSTI
…i tvrde da nešto znaju.
Sve više ciljano razmišljam o tome kako stvaramo istinu.
Istina za koga?
Istina postaje nešto oko čega se pregovara,
nešto sličnije mišljenju
ili, još gore, uvjerenju.
Pa, svijet je suviše složen
da bismo se mogli služiti samo činjenicama
kako bismo objasnili ponašanje,
vrijeme, ekonomiju i sve to.
Stoga se služimo prečicom: „Vjerujem toj osobi.”
Televizija CBS predstavlja
uglednog reportera i analitičara Edwarda R. Murrowa.
Prvi put možemo sjediti kod kuće i istodobno promatrati dva oceana.
Impresionirani smo ovim medijem.
Nadamo se da ćemo se njime služiti za dobro.
Tad smo se kratko smatrali razumnim bićima
koja su imala uvjerenja utemeljena na donekle dokazivim činjenicama,
ali ne živimo tako.
Trajalo bi predugo kad ne bismo vjerovali drugima.
Stručnjaci govore da ne vjerujemo svim objavama na internetu.
Q-Anon već se mjesecima širi kao poplava.
Internet na neki način potiče tu ideju
da sve moramo shvatiti sami, ali povjerenje je svugdje jednako.
Ne možemo ga smanjiti u jednom dijelu društva,
a pojačati u drugima.
Možemo ga pojačati ili smanjiti. A ako ga smanjimo,
destabilizirat ćemo mnogo toga.
Što god da čuješ, reagiraš ovako.
Nitko ne zna u što vjerovati.
Ljudi vjeruju susjedima, vođama…
Ljudi, probudite se!
…obrazovnim institucijama…
CNN širi lažne vijesti.
…a to bi nam se moglo obiti o glavu.
Ne vidite da vas želim zaštititi?
-Zašto… -Sloboda!
Teorije zavjere postoje oduvijek.
Podcjenjujemo kreativnost Amerikanaca.
VODITELJ PODCASTA, KOMIČAR
Često ljudima predstavim
ideju, pitanje ili možda nekakav racionalni argument za nešto.
Obišao sam Trumpove skupove u državama s neizvjesnim rezultatima
da otkrijem što njegovi pristaše znaju, a mi ne.
-Obama je igrao ulogu u napadu 11. rujna. -Kakvu?
Nije bio prisutan i stalno je bio na odmoru.
Što mislite, zašto Obama nije bio u uredu tog dana?
Ne znam.
Od Trumpove kandidature
počele su se širiti neke drukčije priče i teorije.
I nisu htjeli poručiti:
„Ne slažem se s tvojim stajalištem. Ja sam konzervativac.”
Već: „Izmislio sam novu stvarnost.”
I stvari za koje nisam ni čuo. Lude stvari.
Htio sam saznati više o tome gdje takvo što nastaje.
Ako vas zanimaju zavjere i/ili računala,
možda znate za Billa Gatesa. Valjda sam to dobro izgovorio.
Od kontrole stanovništva do mikročipova u cjepivu,
teorije su brojne, a posljedice na stvarni svijet stvarne.
O tome ću razgovarati s Kathryn Joyce i Ikeom Sriskandarajahom.
Pomoći ćete mi analizirati kako nastaju te teorije o takvim osobama,
koliko su neke od njih istinite
te u koje bih trebao vjerovati
jer uvijek tražim dobre teorije koje me mogu zaokupiti
i u koje mogu uložiti, pa se nadam vašoj pomoći.
Vratimo se malo u prošlost, može?
GANA, AFRIKA
Vratimo se u 2010.
Kad smo tek pokrenuli zakladu, bavili smo se reproduktivnim zdravljem
jer je rast stanovništva najveći problem u siromašnim zemljama.
Majkama koje žele ograničiti veličinu obitelji
moramo omogućiti alate i obrazovanje.
Zaklada Gates proučavala je jednu ruralnu zajednicu u Gani.
Tražili su načine kako proširiti pristup kontracepcijskim sredstvima
za žene koje žele regulirati svoju plodnost
ili planirati porod.
To se pretvorilo u jednu složenu teoriju zavjere,
koja je tvrdila da zaklada financira eksperiment za kontrolu stanovništva
kako bi se ograničilo stanovništvo u Africi.
Otkud to nepovjerenje?
To ima veze s mnogim važnim temama iz prošlosti.
Bilo je kršenja ljudskih prava.
U 1960-ima sterilizirana je trećina svih žena u Portoriku.
Zatim ono istraživanje u Tuskegeeju.
Mnogo je toga.
Mi smo, kao društvo, učinili to.
-Prisilno smo sterilizirali druge. -Neka se zna, ja nisam.
Ne sjećam se baš svega što sam radio za vrijeme faksa,
ali, vjerujte mi, nisam to.
-Dobro. -Hvala.
Ali kako ljudi to tako brzo povežu s kontroliranjem populacije,
osobito kad je riječ o Gatesu?
To uključuje aktiviste protiv pobačaja…
HOD ZA ŽIVOT
…koji vrlo cinično prihvaćaju tu legitimnu zabrinutost.
A 2012. godine,
kad se zaklada priključila toj novoj i velikoj kampanji,
sve se nekako posložilo.
Te bogate zapadnjačke korporacije
ne samo da nam govore da kontroliramo svoju populaciju,
već nam daju i svoje lijekove.
Ovo je tragedija!
SKUP PROTIV POBAČAJA
To je genocid.
Te su se teorije djelomično toliko proširile
jer postoji maleni dio istine
da nemaju svi jednak pristup zdravstvu.
Često govorim ljudima da Bill Gates nije Darth Vader.
„Kako znaš?”
„Poznajem ga. Ima drugog posla.”
Srela sam ga bezbroj puta.
Što mislite o svemu, pogotovo s obzirom na internet?
Pamtit ćemo ovo razdoblje kao veliko razdoblje inovacija.
Mnogi ljudi koji su pokrenuli internet zamislili su ga
kao nešto što će nas okupiti i obogatiti znanje
te je ispočetka i bilo tako.
Što se dogodilo?
Otišlo je u drugom smjeru.
Imaš e-poruku.
Vrlo je rano donesena poslovna odluka
da se kreira neka platforma, igralište na koje će svi biti pozvani.
Na početku smo očekivali možda 400 ili 500 ljudi.
Sad imamo 100 000 ljudi i tko zna što nam još slijedi.
Da nema nas iz cijelog svijeta,
koji na te platforme neprestano dodajemo vlastiti sadržaj,
u kojem god obliku,
bile bi u potpunosti prazne.
Stoga je poslovni model postao: „Riješit ćemo to poslije.”
1996.
Ovaj je zakon uistinu revolucionaran zakon
koji nas vodi u budućnost.
U početku, ako je netko bio odgovoran za sve na platformi,
mogli su ih tužiti do bankrota već na samom početku.
Stoga su pokušali stvoriti zaštitu kako bi te tvrtke mogle rasti.
Internet se prebrzo mijenja. Sadržaj mu se prebrzo mijenja.
Ako vlada ima stav da ga može kontrolirati, definirati i regulirati
dok je još u razvojnoj fazi, suđena mu je propast.
Taj zakon, Članak 230,
govori da platforme neće biti odgovorne za objavljen sadržaj
te će zapravo biti oslobođene od odgovornosti.
Ovaj zakon štiti potrošače od monopola
te jamči raznolikost glasova o kojima ovisi naša demokracija.
A možda najviše od svega unapređuje opće dobro.
No tad kad je izglasan Članak 230,
govorimo o tvrtki koja je imala nekoliko modema
i T1 vezu s internetom,
pa je imalo smisla smatrati te tvrtke samo
neutralnim kanalom za informacije, kako je zamišljeno u Članku 230.
A sad taj zakon štiti najbogatije i najjače tvrtke u povijesti svijeta.
Nisu predvidjeli da je to dobar medij
za skrivanje i zlonamjerno korištenje anonimnosti.
Televizija i radiotelevizija imaju svoja ograničenja.
Novine imaju ograničenja. Fizičke ih stvari imaju.
No onda imamo nešto novo, zarazno i zabavno
te puno svakakvih ludosti.
Tako je lijepo. I tako sjajno.
Sve je zanimljivo, a naši su životi dosadni.
Tjera nas da se nagnemo naprijed.
Ako nas ondje zadrži, predstavlja nam sadržaj
koji nas sve više zaokuplja i od kojeg se nikad ne mičemo.
-Bok. -Bok, Bille.
U različitim smo branšama.
Ja nisam umjetnik, a ti nisi programerka.
Nije baš sasvim pošteno reći da ti nisi umjetnik.
-Pristojna si. -Ali ja definitivno nisam programerka.
S obzirom na sve što nam se dogodilo zbog dezinformacija,
smatraš li da je u posljednje četiri godine još gore?
Na različite smo načine vidjeli
kako dezinformacije mogu uništiti živote.
Svakako.
Postoji način na koji sad doživljavamo informacije,
koji je usko povezan
s time što su zabava i informacije sada povezanije
no ikad dosad.
Da, ako je nešto nečuveno i smiješno,
onda pomislimo:
„Dobro, možda nije istina, ali me barem nasmijalo”
ili „Da je barem to istina.”
Da, zvuči zabavno reći:
„Bill Gates mrzi to što ljudi govore o njemu i cjepivima”
ili „Lady Gaga užasnuta je glasinama”,
ali ja sam još od 20. godine naviknuta na to da pišu laži o meni.
Ja sam pjevačica, meni je to smiješno.
Ljudi očito misle da se pretvaraš
jer nosiš puno šminke i…
Ovo sam ja. Ovo sam prava ja.
Ovo je šalica iz koje pijem svaki dan.
Ovo je dijamant koji stavim u kavu kad sam nervozna.
Ali nije pravi dijamant.
Iz prve ruke znam koliko ljudi mrze kad ih manipuliraju.
Zabava kao oblik manipulacije velik je dio moje karijere.
Kad sam otišla na dodjelu MTV-jevih nagrada s otpuštenim vojnicima,
za vrijeme pravila „Ne pitaj, ne govori,”
nosila sam haljinu od mesa.
Nekim se obožavateljima to svidjelo jer su to smatrali pametnim.
Govorili su: „Pomoću zabave promiče svoje političke ciljeve.”
No zasmetalo je onima koji nisu htjeli razgovarati o pravima LGBTQ+ zajednice
u to vrijeme.
Zaustavite koncert Lady Gage!
Dušo, tvoja perverzna djela nisu ono što naš Bog želi.
Moja perverzna djela?
Činila sam nešto provokativno…
Želim reći da iz prve ruke znam koliko to javnost mrzi.
Kod mene je mnogo toga povezano s cjepivima.
Ja imam veze s cjepivima, to je istina.
Da je riječ o nekoliko primjera te da to nije toliko rašireno,
pokušao bih reći:
„Dajte, napadajte nešto drugo, a ne cjepiva.”
Možda se ti nećeš uvrijediti,
no to bi moglo utjecati na stav drugih prema cjepivima
i njihovo povjerenje.
Ako javnost izgubi povjerenje, ne možemo to zaustaviti.
Da.
Ike, želim te uključiti u razgovor.
Mislim da u Americi imamo potrebu za dodavanjem.
Samo ponoviš neku ideju i onda dodaš još jednu činjenicu.
Kao pokvareni telefon na steroidima.
Tako je nastala teorija o mikročipovima u cjepivu.
Imamo li dobro ime za to?
Zavjera COVID? Zavjera mikročipova?
Ja bih to nazvao teorijom zavjere o mikročipovima u cjepivu.
-Dobro. -Imaš li bolju…
Ne. Dugačko je, ali ima pojmove koji se mogu istražiti,
što je korisno na Redditu.
-Optimizirano za tražilice. -O čemu je tu riječ?
Dobro. Dakle, slušao sam The Breakfast Club…
Dobro jutro, slušate The Breakfast Club.
Ako ste se tek priključili, govorimo o Donaldu Trumpu.
Jučer je objavljeno da on i supruga imaju koronu.
LISTOPAD 2020.
Mislite li da je to istina?
Mislite li da stvarno ima koronu?
Brbljao je nešto ujutro
i onda je krenuo u smjeru koji nisam očekivao.
Ovdje Charlamagne, Lenard McKelvey.
Ne vjerujem. Mislim da je to samo trik
da bi ta jeftina cjepiva koja užurbano razvijaju izgledala sigurno.
Primit će ga na TV-u i odjednom ozdraviti,
pa će javnost misliti da je cjepivo sigurno.
Ispast će junak jer će ga prvi primiti.
Milijuni će pohrliti po cjepivo i bum! Svi će dobiti mikročipove.
Pomislio sam: „Valjda svi znaju da se šali, zar ne?”
I ja se sjećam toga.
Svi su bili malo ludi tijekom karantene
i razgovaralo se o tome trebamo li vjerovati cjepivu.
Da, ali to je ponovio četiri puta.
Mikročip. Implantat! Mikročip. U ****.
Pomislio sam:
„Brine me da će ljudi to čuti i neće misliti da se šali.”
Zapitao sam se:
„Vjeruju li ljudi u to? Koliko ljudi vjeruje u to?
I kakav bi učinak to moglo imati na našu borbu protiv COVID-a?”
Iznenađen sam što si tad još mislio da bi poruka mogla biti jasna.
Da.
Sjećam se da smo svi tad bili zbunjeni
i razmišljali smo o Kralju tigrova i kiselom tijestu.
Pitao sam se možemo li primijeniti metodologiju praćenja kontakata
kako bismo pronašli izvor laži.
A početak te teorije o mikročipu u cjepivu
predstavlja AMA Billa Gatesa na Redditu.
Predvidio je da ćemo u budućnosti
svi imati nekakvu digitalnu putovnicu.
Ne mikročip, ne nešto što će nam ugraditi u tijelo,
ali tu je sve krenulo.
Što se dogodilo nakon što su ljudi vidjeli taj AMA?
Teorija je internetom otputovala do Švedske.
ŠVEDSKA
Neki biohakeri…
Ljudi koji si ubrizgavaju tehnologiju u tijelo kako bi postali Iron Man?
Pa, oni su pobornici toga.
Ubrizgavaju si olovo u vene
i zagovaraju ideju da ljudi postanu roboti?
Žustro zagovaraju tehnološke implantate.
-Ne branim biohakere. -Ma daj.
Eto zašto ljudi ne vjeruju medijima. Budi izravan.
-Ovi su malo ludi. -Hvala.
Veličina je dva puta 12 milimetara.
Poput većeg zrna riže.
Ti biohakeri traže prilike
za promicanje teme mikročipova koji se ugrađuju u ljude.
Jedinstvena prijava na laptop,
otključavanje mobitela, ulazak u kuću.
Cypher, biohaker koji je pratio tu temu,
objavio je provokativan i zavaravajući naslov:
„Bill Gates borit će se protiv koronavirusa pomoću implantata.”
Objavio je taj naslov. Što to znači? Ima li novine?
E, to je problem. Možeš objaviti naslov kao da je to činjenica.
Dakle, povjerovao je u to i rekao:
„To će vam ubrizgati u tijelo.”
Da. Znaš kako internet funkcionira.
Uništava čovječanstvo brže nego što smo očekivali?
Znaš…
trebamo razgovarati s tipom koji je bio među začetnicima
računalnog pokreta. Kako se zove? Bill. Bill Gates.
ZAKON SLOBODE
Bok. Ovdje Adam iz Zakona slobode. Danas vam želim podijeliti jedan članak.
Jedan pastor iz Jacksonvillea vidio je taj članak,
pa je snimio video za YouTube.
U članku piše:
„Bill Gates najavio implantate za ljude
koji imaju digitalne certifikate
koji pokazuju tko se testirao na koronavirus.”
To je zabrinjavajuće za sve kršćane koji vjeruju u Bibliju
jer znaju što Biblija govori o smaku svijeta.
Znaju da kaže da će doći Antikrist,
čovjek koji tvrdi da je Bog i koji štuje Zmaja, a to je Vrag.
Video je nazvao: „Cjepivo Billa Gatesa s mikročipom za borbu protiv korone.”
Dodao je riječ „cjepivo”.
BILL GATES JE ZAO
RECITE NE CJEPIVU
Čitao sam članke o tome da se u cjepivo dodaju mikročipovi.
Kad će Bill Gates napokon pokazati svoj zmijski jezik
i kad će mu se pojaviti rogovi i rep?
A kad dođu kamere i 5G, što onda?
Sve će skenirati? Svi će biti skenirani?
Posjetio sam skup antivaksera u okrugu Orange.
Puno su razgovarali o Billu Gatesu.
Razgovarali su o njemu kao da je Thanos.
Kao da želi da šestina stanovništva nestane.
Važno je reći da su i prije pandemije
postojali ljudi koji su se protivili cjepivima.
CJEPIVA UBIJAJU
Neki više naginju ljevici,
a neki desnici, no obje strane zagovaraju slobodu
i pitaju se zna li vlada što radi.
Kako je od toga došlo do ideje da je u cjepivu mikročip?
Kako prolazi kroz iglu? Ne znam. I što ga napaja?
To mi je prvi put da sam se susreo s teorijom zavjere
koja kaže da imam veze sa stvaranjem pandemije.
To je jedna od ekstremnijih teorija.
To je bilo nešto novo, nešto vrlo iznenađujuće.
Redovito smo razgovarali tijekom pandemije.
Često smo govorili: „Čovječe. Svi su poludjeli.
Jesi li dobro?”
„Misliš li isto što i ja?” „Jesi čuo nove vijesti?”
To što smo stalno razgovarali o tome djelovalo mi je poput terapije.
ISTAKNUTI SVEUČILIŠNI PROFESOR
Govorio sam
da barem znam da netko razumije što proživljavam.
Ubijte Billa Gatesa!
Na početku pandemije optužili su me da zarađujem.
Čak su rekli da namjerno širim cjepivo
koje je uzrokovalo tisuće smrti.
-Da. -Izvrtali su istinu.
Umjesto da trošim milijarde da spasim milijune,
govore da ubijam milijune da bih zaradio milijarde.
A kad razgovaraš s ljudima
koji smisle nešto što baš nikako nema smisla i kažeš im:
„To jednostavno nije istina. Otkud ti taj zaključak?”,
iskreno, najčešće mi kažu: „Netko mi je pokazao neki tweet.”
Dakle, možeš objaviti neku laž,
a kad je podijele 100 000 puta, postat će činjenica.
Sjećam se da smo imali pravila
da postoji određeno doba noći kad ne smiješ imati mobitel.
Mama bi nekad otišla u krevet i ja bih trebao provoditi to pravilo,
ali ti si imala drugi mobitel.
Dogodi li ti se i u ovim godinama da se služiš mobitelom
i duže si na društvenim mrežama?
O, Bože, da. TikTok je jako zarazan. Stalno visim na TikToku.
Jesi li ikad naletjela na neke lude dezinformacije o meni?
Na lude dezinformacije o tebi? Stalno.
Neki su me prijatelji odbacili zbog glasina o cjepivu.
Studiram javno zdravstvo na Stanfordu i jako je važno paziti na to
kako se daju točne informacije o zdravstvu ili znanstvenim podacima.
Ne znam.
Moram više naučiti jer još naivno vjerujem
da nas digitalna komunikacija može ujediniti da vodimo razumne rasprave.
Kad je riječ o internetu, mislim da ne razumiješ
da ne pobjeđuju logika i činjenice.
Ljudi žele bijeg.
Žele se smijati. Žele privlačan video.
Žele se maknuti od dosadne stvarnosti.
Zato je najpopularniji video tebe onaj gdje pokušavaš napraviti dab.
Bille, možeš li napraviti dab? Čovječe, Bille!
I skačeš preko stolice.
Je li istina da možete preskočiti stolicu stojećki?
Ovisi o veličini stolice. Malo ću varati.
To!
To je najpopularnije jer ljudi traže bijeg.
Zato činjenice i logika ne pobjeđuju.
Ali teško mi je shvatiti otkud to da zarađujem na cjepivima.
Nije riječ o političkoj organizaciji. To je ludost. Tko promovira takve izjave?
Razlog je strah. Svi su bili kod kuće tijekom pandemije.
Svi smo se bojali, nitko nije znao u što vjerovati.
Takvo je naše društvo.
Da, društvene mreže bile su u najgorem mogućem obliku tada.
Previše se pojednostavnjuje.
Strašno mi je to
što smatram demokraciju debatom o raznim problemima,
a ne situaciju u kojoj smo razdvojeni.
Što ako se pojavi deset puta gora pandemija…
Ne govori to. Mislit će da ćeš je pokrenuti.
-Tako je. Radim na tome. -Ne govori to. Izrežite to.
Ne možeš govoriti ljudima da će se nešto dogoditi
jer će sve povezati kad se to dogodi.
Nije smiješno?
Ako to kažeš, ta će snimka biti posvuda i imat će milijune pregleda.
Dobro.
Bavim se srednjovjekovnom pravnom povijesti,
promatram kako se piše povijest.
Kako se stvara službena povijest?
Koji je dijelovi čine?
Uvijek je to kombinacija faktora,
ali svaka teorija zavjere nekako uvijek ima istu priču.
Nekoć davno bili smo sretni i sve je bilo dobro.
Bili smo glavni i sigurni.
No onda su čudovišta preuzela vlast, ali nitko to nije znao.
Činilo se da je sve u redu
jer su čudovišta osigurala da sve to bude tajno.
Mogli su mijenjati oblik i veličinu, mogli su izgledati kao bilo što.
No ta čudovišta kontroliraju medije.
Kontroliraju vlastiti izgled,
pa samo rijetki ljudi zapravo mogu vidjeti čudovišta.
Ako ste dovoljno posebni,
možete prepoznati čudovišta bez obzira na njihov izgled.
Samo junaci priče znaju istinu
te su došli spasiti svijet.
Naravno da je to uvjerljiva priča.
Ja sam ubojica zmajeva? Da, može!
Onda se pojavio čarobni uređaj zvan internet.
To je bajka o tome tko smo,
nekakvo herojsko putovanje o nama samima.
Srž je teorije zavjere to da ti pomaže vidjeti samog sebe.
Ovo je bila bitka dobra protiv zla i tako su promatrali svijet.
-Kraj. -Kraj.
Kakva čudna knjiga.
-Hoćemo li je opet čitati? -Ne!
Dobro.
URED TVRTKE GATES VENTURES
Nismo detaljno pratili dezinformacije
do početka pandemije.
-Zdravo. -Hej, Bille.
-Bok. -Bok.
Billa najviše brinu dezinformacije
o temama i problemima na kojima radi,
recimo, klimatskim promjenama, pandemiji
ili globalnom zdravlju.
Moramo znati što se događa u tom sektoru.
Pokazat ćemo ti nešto što dosad nisi vidio.
Pokazat ćemo što je popularno sada.
I moram se ispričati jer su neke od tema mračne.
Prije su se dezinformacije obično bavile samo jednom temom.
No ljudi su postali jako dobri u tome
da spoje stvari u goleme teorije zavjere
koje uključuju mikročipove, farme,
cjepiva, upravljanje globalnim pitanjima…
Ovo je pregled svih dezinformacija o tebi u stvarnom vremenu.
Ovdje se nalaze
sve objave i problemi koje su dio te brojke.
Neke teme, recimo ono s mikročipovima,
je li se to povuklo ili nije?
Ne, to čini četvrtinu mnogih tih odjeljaka.
Ovo je jako zanimljivo.
Ova je plava crta samo o klimi.
Mnogo toga odnosi se na upravljanje opskrbom hranom.
Idemo na ovaj donji dio.
Jedna je od novih glasina i teorija zavjere
ta da si izmijenio krpelje tako da kad ugrizu ljude,
oni postanu alergični na tradicionalno meso,
a sve to kako bi se povećala potražnja za sintetičkim mesom.
Navodno su krpelji ugrizli 450 000 Amerikanaca
i sad će prijeći na zamjene za meso,
što je dio plana za profitiranje na sintetičkom mesu.
Ovo je baš bizarno.
Mislim da se toliko širi
jer je tako nevjerojatno
pa i normalni ljudi pišu: „Ovo je ludo”,
što brojimo kao neutralno ili pozitivno.
Drago mi je da se smiješ. Meni je to depresivno.
Zanimljivo je znati kako uzvratiti.
U mnogo slučajeva to bi moglo pogoršati situaciju.
Da. Ako navodimo činjenice,
time često ističemo priču većem broju ljudi.
Da.
Sviđa mi se taj oblak riječi. Odličan je.
-Da. -To mi je popis obaveza.
Bill je u stanju tolerirati dezinformacije.
IZVRŠNI DIREKTOR
Neke su priče toliko divlje da ga gotovo nasmijavaju.
No kad razgovaram s Billom,
mislim da ga te dezinformacije zbunjuju
jer još nije jasno kako odgovoriti na taj problem
na sustavan i temeljit način.
U pandemiji smo gledali snimke ljudi u bolnici kako govore:
„Sad želim cjepivo”,
ali bi im objasnili da je sad prekasno.
Milijune smrti možemo smatrati
rezultatom nekih od tih dezinformacija.
Teško je to u potpunosti shvatiti.
Kad sam bila u ranim 20-ima, kružila je glasina da sam muškarac.
Putovala sam po cijelom svijetu.
Putovala sam na turneje i promovirala svoje albume.
I gotovo u svakom intervjuu rekli bi: „Znaš, mi…”
Objavljena je neka uređena fotografija.
Ajme.
Rekli bi: „Kruže glasine da si muškarac. Što ti kažeš na to?”
Služiš li se internetom?
-Pokušavam ga izbjegavati. -Pun je ludih glasina.
-Stvarno? -Da.
-Želiš li čuti neke? -Sigurno nemam izbora.
Netko kaže da je Lady Gaga zapravo vrlo obdaren mladić.
Što kažeš na lude glasine da si hermafrodit?
Kako se osjećaš kad to pročitaš?
Mnogi bi umjetnici dali izjavu i rekli:
„To nije istina.” A tebe to zabavlja.
Zašto bih, pobogu, gubila vrijeme
i davala izjavu o tome imam li penis ili ne?
Mojim obožavateljima nije stalo, a nije ni meni.
Nisam odgovorila na to pitanje zato što se
nisam osjećala žrtvom te laži.
Razmišljala sam o djeci koju bi optužili za takvo što.
Što bi oni mislili da se ja kao javna osoba sramim?
Želim reći da sam bila u situacijama
kad odgovaranje na glasine nije bilo u najboljem interesu…
Mislila sam na dobrobit drugih.
Trudim se biti provokativna i kontroverzna na neki drugi način.
Pokušavam se služiti dezinformacijama kako bih nešto dokazala.
S obzirom na to da sam pjevačica, mislim da ljudi pretpostavljaju
da nisam iskrena kad nastupam,
no to je najiskrenije što možete vidjeti na meni.
To je mnogo iskrenije
od svih glasina koje su osmišljene kako bi privukle više klikova.
Da.
Imamo li taktiku kako to smanjiti?
To je vrlo osjetljivo pitanje jer želimo biti sigurni
da postoji sloboda govora.
Ali sloboda govora ne dopušta ti da vikneš „Požar!” u kinu.
Moramo razmisliti što možemo poduzeti.
Istraživanje pokazuje da TikTok možda promovira
štetan sadržaj mladim korisnicima.
Moraš donijeti odluku.
Griješiš li jer zastupaš slobodu govora…
AUTOR
…ili griješiš kad želiš ukloniti štetan sadržaj?
Čini mi se da je kršenje Prvog amandmana
to koliko je vlada kontrolirala stari Twitter.
Sad to više nije tako.
Postoji razlog za Prvi amandman.
Ne treba mi Elon Musk govoriti o slobodi govora. Ne.
On odlučuje kad će dozvoliti slobodu govora na svojoj platformi.
Sloboda govora nije zamišljena na tolikoj razini.
Stoga to daje veliku moć zlonamjernim osobama.
1932.
Često se vraćam na slučaj Packer protiv Savezne države Utah.
Savezna država Utah zabranila je oglašavanje cigareta,
a Packer, tvornica cigareta, rekla je:
„Imamo pravo na slobodu govora. Možemo postaviti oglas.”
Slučaj je došao do Vrhovnog suda.
Presudu je donio sudac Brandeis,
koji tvrdi
da je čin stavljanja plakata u javnom prostoru
stvorio uvjete u kojima ljudi moraju odvratiti pogled.
Govor time dobiva previše privilegija,
a slušatelj premalo.
Kod društvenih mreža ne govorimo o govoru i govornim činovima.
Već o amplifikaciji.
Ako odlučim pretplatiti se na tvoje informacije, u redu,
no što znači biti prisiljen vidjeti?
To nije isto.
Imaš pravo biti idiot i širiti mržnju,
smiješ to činiti i taj sadržaj smije postojati.
Može biti na platformi. Mogu ga naći ljudi koji ga žele.
VODITELJICA ISTRAŽIVANJA
No platforma nije obvezna gurati ga korisnicima.
Postavlja se pitanje tko određuje granicu
između prava na slobodu govora i štete u stvarnom svijetu.
Mislim da je to pravo pitanje.
OKRUGLI STOL O DEZINFORMACIJAMA
Sve što se danas stvara nastaje u doba polarizacije.
Mnogi su društveni znanstvenici istaknuli da je to prethodilo internetu.
Govorimo o dezinformacijama i glasinama,
što pojedinci shvaćaju ozbiljno.
G. Gates, jeste li to očekivali?
Jeste li uopće razmišljali o tome ili vas je to iznenadilo?
Nisam znao da će digitalni svijet omogućiti ljudima da se grupiraju
i često uživaju u stvarima koje nisu stvarne.
Stoga me to poprilično zabrinjava.
Je li to nešto što postaje sve gore
ili je došlo do prekretnice, pa se situacija poboljšava?
Postoje tehnološki i društveni problemi koji se djelomično preklapaju.
Društvene mreže okupile su sve ljude, što je dovelo do stvaranja dinamike
gdje su neke preporuke i odluke,
odluke vezane za loš dizajn, donesene bez razmišljanja.
Većina platformi zadrži nas online jer nam nudi osjećaj zajedništva.
Navodim metaforu jata čvoraka.
Kreću se u jatu i lete uokolo
jer svaka ptica može vidjeti sedam drugih najbližih ptica.
Ako jedna promijeni smjer,
nastane kaskadni učinak te se sve kreće vrlo brzo,
no ta ptica ne zna što čini ostatak jata.
Vidiš nešto jer se pojavi na tvom feedu i lajkaš to.
Ne misliš nužno da to ima neki utjecaj,
no tom reakcijom otkrivaš informacije o vlastitim interesima.
Ako ste protiv cjepiva, svidjet će vam se i kemijski tragovi.
Onda dobijete sadržaj o ravnoj Zemlji.
Stalno dobivate preporuke jer se platforma natječe za vašu pozornost
s drugim platformama koje čine isto to.
ANTIVAKSER | COVID SKEPTICI DESNIČARI | MAGA
Mislim da sam pogriješio misleći da će ljudi samo htjeti
prikupiti činjenice
te da će biti manje dezinformacija,
ali kad se povezujemo s nečim putem interneta, čak i ja,
ako članak ima naslov:
„Ljudi s kojima ne dijelite političke stavove gluplji su nego što mislite”,
možda ću kliknuti na to i pomisliti: „Da, stvarno jesu.”
Kao rezultat te polarizacije u SAD-u
ovaj je razgovor postao stranačka borba,
a zapravo se događa globalno.
KAIRO, EGIPAT
Godine 2010. aktivisti su počeli shvaćati
da je internet zapravo moćan alat za organizaciju.
To najbolje pokazuje Arapsko proljeće.
To tjera vlade da obrate pozornost.
Više ih ne smatraju ljudima koji razgovaraju online. Sada ruše režime.
To dovodi do toga da vlade inkorporiraju internet
u svoj propagandni aparat.
Islamska Država svaki dan proizvodi propagandni sadržaj.
Ono što ISIS radi vrlo otvoreno, Rusija radi vrlo prikriveno,
i odjednom nastane rat svih protiv svih,
gdje se različite frakcije bore za pozornost,
a zatim i za stvarnu moć u svijetu.
Vidjeli smo operacije koje su potekle iz Saudijske Arabije, Egipta, Indije,
Pakistana, Jordana, pa i SAD-a.
-Iz SAD-a. -Zar ne?
Svi to čine
kako bi manipulirali informacijama protiv neprijatelja.
Opet, to se povezuje sa starim konceptima rata i dominacije.
Ako grupicu ljudi u jednoj zemlji možete okrenuti
protiv grupe ljudi u drugoj zemlji,
možete destabilizirati neprijatelja koristeći se postojećim tenzijama
koje postoje na svijetu.
Problem dezinformacija postao je puno gori
jer smo preopterećeni i preplavljeni informacijama.
Jedva imamo vremena promisliti, a kamoli obraditi nešto dublje,
stoga samo prihvaćamo to što vidimo.
Mislim da su ljudi sumnjičavi i skeptični
prema onome što im se predstavlja, ali nemamo drugog izbora.
Na kraju je to društveni problem.
Morat će postojati zakoni i odredbe
koji će voditi do rješenja.
Zemlje će se nositi s time na različite načine,
no u SAD-u je to izrazito komplicirano.
Govorili ste o provedenim reformama,
ali mislim da nećete riješiti problem.
Kongres će vam morati pomoći.
Više ne možemo vjerovati Meti ni, iskreno, nijednoj društvenoj mreži
da će nam pružiti zaštitu kakvu zaslužuju djeca i roditelji.
G. Zuckerberg, zašto ne bismo trebali tužiti vašu tvrtku za to?
-Ne biste li trebali odgovarati? -Senatore, već sam odgovorio. To je…
Odgovorite opet. Hoćete li osobno preuzeti odgovornost?
Danas su ovdje obitelji žrtava.
Želite li se ispričati onima kojima su naškodile vaše objave?
Pokažite fotografije.
Ne možemo očekivati da će oni regulirati sami sebe.
Moramo ponovno strukturirati cijeli sustav na temelju kojeg korporacije funkcioniraju
kako bismo osigurali da ljudi stvarno budu zaštićeni,
osobito najranjiviji članovi našeg društva.
Vjerujem u decentralizaciju moderiranja sadržaja,
pri čemu korisnici imaju veću kontrolu,
a ne da Zuckerberg ili drugi moraju reći
što su pravila koja će se primjenjivati na dvije milijarde ljudi.
Internet su platili porezni obveznici. Dakle, uzeli su nešto što smo platili
i sad donose odluke koje utječu na društvo,
koje imaju pravi utjecaj,
bilo da je riječ o ovisnosti, ustancima ili radikalizaciji,
ali onda ne snose odgovornost za to.
Ništa nismo poduzeli. Ništa.
Mislim da svi mi širimo dezinformacije.
Naravno.
Mislim da ne možemo samo okriviti društvene mreže
što nisu osigurale bolje prakse.
Mislim da i mi sebi moramo postaviti određene standarde
vezane za ono što komuniciramo na našim platformama.
Tako je lako
objaviti bilo što.
Ako je netko bezobrazan na igralištu,
dobro, nekoliko desetaka djece to čuje, što nije izvrsno,
ali valjda će odrasti.
No kad sjediš kod kuće
i onda netko preispituje tvoje tradicionalne vrijednosti,
a ti samo sjediš i tipkaš,
to više nije kao na igralištu,
tu su milijuni ljudi.
Teško je okriviti pojedince
jer je to u ljudskoj prirodi, ali još više naglašeno.
Kad spomeneš igralište,
odmah pomislim na to
kako bi netko, da dovoljno ljudi viču jedni na druge istodobno,
mogao smiriti situaciju.
U pravu si.
Ako stvari izmaknu kontroli na igralištu,
došla bi neka odrasla osoba.
Čak i kad napadneš nekoga na igralištu, vidiš lice te osobe.
Možda će plakati ili pobjeći, a ti ćeš se zapitati:
„Je li mi to bila namjera? Osjeća se loše zbog mene.”
Ali dok sjediš i tipkaš, osjećaš se jako pametno
i ne vidiš tu ljudsku reakciju zbog koje bi bolje promislio o tome.
Recimo da želiš razumjeti ljude s različitim stajalištima,
postoji li način kako se više izložiti tome?
Rekla bih da to ciljano moraš potražiti.
Ako želiš čuti drugu stranu priče, doslovno to moraš potražiti
jer algoritam kroji sadržaj prema pregledima i sadržaju na koji reagiraš.
Morat ćemo još više biti svjesni toga što je istina, a što nije.
Volio bih barem ponekad vidjeti
desničare koji imaju neke dobre stavove
da vidim zašto to gledaju drukčije i da shvatim drugu perspektivu.
-Volio bih to vidjeti. -I ja.
Želim da se nađemo u centru.
Zato je važno prilagoditi algoritam.
Da možemo reći: „Danas želim sadržaj s obje strane.
Nisam samo ljevičarka.”
Da barem mogu prilagoditi algoritam
i reći što neki dan želim, a što ne.
Bilo bi zabavno kad bih se mogla poigrati s tim.
Problem je s društvenim mrežama taj
što narušavamo povjerenje unutar društva,
a kad se to povjerenje naruši, potrebno ga je zamijeniti nečime.
Ne možemo samo biti skeptični
jer skepticizam ne dovodi do znanja.
Ako nam je jedina premisa da ne znamo to što mislimo da znamo,
to ne vodi nikamo. To nas ne vodi ni u kojem smjeru.
Nije zavjera ako se informirate.
Želite da mi ispadnemo loši, ali vi ste zapravo negativci.
Ne čujem vas zbog te glupe maske.
Sad vidimo kako zavjere bez teorije
gotovo zamjenjuju prave teorije zavjere.
Oni su protiv nas.
Uopće nema teorije zašto netko ne želi da nešto znamo,
a razlog zašto „oni” to čine uopće nije predmet rasprave.
Mislim da smo došli do nekih prekretnica gdje mnogi od nas prepoznaju
da nas trenutačni sustav preopterećuje.
Izolira nas. Razdvaja nas. Izluđuje nas.
Bill Gates smatra se Bogom koji kontrolira Sunčev sustav.
Zato Gates sad podržava tehnologiju za prigušenje Sunca.
Hvala, Bille Gatesu, što nas pokušavaš prevariti da je ovo pravi snijeg.
Snijeg se topi, jebote.
Što mogu učiniti?
Ne smijem dozvoliti da mi smeta
to što neki ljudi imaju izrazito negativno mišljenje o mom radu,
ali trebam određenu razinu prihvaćanja da bih mogao surađivati s vladama
i drugim dobrotvorima te pridobiti najbolje znanstvenike.
Sve što narušava razumijevanje naših nastojanja
i postignuća problematično je.
Misliš li da dolazimo do razdoblja
kad će biti moguće vratiti ljudskost u sve to?
Da, ali ne bih rekao da imam neki plan.
Hajde, Bille.
Ne, ponekad… Obično se izvučem pa kažem:
„Moja je generacija učinila mnogo toga,
ali smo sljedećoj generaciji ostavili malo nereda.”
Postoji digitalna polarizacija
koja je izraženija od pristupa informacijama.
Hej, mladi ljudi, smislite neka nova pravila.
Da.
Natječite se u izvrsnosti, a ne u ludosti.
No osjećam se loše što nemam rješenje.
Za studente ovdje, koji su većinom pripadnici generacije Z,
mislite li da postoji generacijski jaz kad je riječ o dezinformacijama?
Ne bih rekla da su mlađe osobe bolje u tome.
Zapravo mislim da mlađe generacije sad imaju nekakav društveni poticaj
da dijele stavove.
Starije generacije možda će vidjeti nešto i biti bijesne
i možda će to podijeliti.
Mislim da mlađi ljudi imaju motivaciju dijeliti to i praviti se stručnima,
pa mislim da to može biti gotovo i opasnije.
Skeptičan sam prema društvenim mrežama.
Znam da mogu manipulirati mnome.
Kad imaš to samopouzdanje, možeš se suočiti s algoritmom:
„Hajde, daj mi još. Da čujem o…”
I dalje gledam jer se ne dam izmanipulirati.
Imam gotovo devet godina mlađu sestru.
Ima 20 godina, dio je generacije Z
i vidim veliku razliku čak i među nama.
Ja brzo izgubim korak s novostima.
Recimo, Facebook više nije toliko popularan.
-Jesi li na Facebooku? -Ne.
Koliko identiteta obično imaš na nekom sustavu?
Koliko čega?
Imaš li više persona na istom sustavu?
Misliš na korisničke račune? Da, imam.
Obično imaš javni račun
i još jedan za bliže prijatelje,
na koji dodaješ smiješne stvari.
Da, razumijem te. Ali ja sam ozbiljna osoba.
Kako da zadržim tu ozbiljnost, ali da ne budem dosadan?
Mislim da ljudi žele vidjeti svakodnevicu osoba koje ne razumiju.
Kad ljudi posjete moj profil,
čine to zbog mog prezimena ili zato što ih zanima naša obitelj,
pa onda u sadržaj mogu dodati… Često objavljujem fotke lica,
a kad pokažem kožu, dobijem više lajkova, ali…
Ne, mogu ubaciti sadržaj o reproduktivnom zdravlju,
pa ljudi uče iz tog sadržaja.
A kako se puno bavim time
i širim informacije o reproduktivnom zdravlju
ili ženama koje donose odluke o vlastitom tijelu,
čak i mene više zlostavljaju online otkako imam više pratitelja.
Odlučila si upotrijebiti društvene mreže za edukaciju i aktivizam.
Da, tanka je linija između pokazivanja osobnosti,
ali i ubacivanja svog pravog plana
u obliku brojki, znanosti i činjenica.
Mislim da bi bilo kul kad bi pokazao neki svoj dan.
U redu.
-I šalji mi SMS-ove, ne e-poruke. -Zašto ne?
Nitko ne šalje e-poruke u privatne svrhe.
-Često smo to radili prije 40 godina. -Vjerujem.
Ni ove godine ni ubuduće.
-Je li u redu? -Da.
Gotovi smo. Hvala.
Što da sad radim? Ustanem i odem?
-Hvala. -Hvala vama.
Želimo živjeti jedni s drugima i razmišljati o zemlji ili cijelom svijetu
umjesto da imamo podjele unutar zemlje, što je izazovno.
Klimatske su promjene samo jedan primjer
nečega što moramo riješiti zajedno.
No zbog dezinformacija taj je napredak ugrožen,
ali se stvarno nadam da ćemo smanjiti štetu dezinformacija
i nastaviti s unapređenjem čovječanstva.
Možete učiniti nekoliko stvari
da ispadnete manji šupak prema osobi s kojom se ne slažete.
Prvo, čitajte knjige.
Uzmite si vremena za razmišljanje i razmislite kako je drugima.
Drugo, putujte. Bilo kamo.
Nekakvo drukčije iskustvo. Čak i drugi kvart.
I treće, priznajte poraz.
Znate što volim kod drugih? Kad misle da sam ja u pravu
i kad mogu priznati da su oni u krivu.
Mislim da to nikad ne priznajemo.
Ako stvorimo ljude koji mogu reći:
„Možda sam u krivu”,
to bi bio mali napredak.
Prijevod titlova: Matej Ivanković